সড়ক দুর্ঘটনায় ছাত্রলীগ নেতা নিহতPrimenewsbd
রাজশাহী: রাজশাহীর দুর্গাপুরে এক সড়ক দুর্ঘটনায় আলতাফ মাহমুদ (২০) নামে এক ছাত্রলীগ নেতা নিহত হয়েছেন। সোমবার দুপুরের দিকে উপজেলার চৌপুকুরিয়া নামক স্থানে এ দুর্ঘটনা ঘটে।
স্থানীয় সূত্র জানায়, ঝালুকা ইউনিয়নের ৩নং ওয়ার্ড ছাত্রলীগের সাধারণ সম্পাদক আলতাফ মাহমুদ ও তার বন্ধু সুমন মোটরসাইকেলযোগে কাঁঠালবাড়িয়া গ্রামে থেকে আমগাছি গ্রামের দিকে যাচ্ছিল। চৌপুকুরিয়া নামক স্থানে বিপরীত দিক থেকে আসা নসিমনের সঙ্গে মুখোমুখি সংঘর্ষে আলতাফ ও সুমন গুরতর আহত হয়।
তাদের উদ্ধার করে রাজশাহী মেডিকেল কলেজ হাসপাতালে ভর্তির পর চিকিৎসাধীন অবস্থায় বিকাল সাড়ে ৫টায় মারা যান আলতাফ।
দুর্গাপুর থানার পরিদর্শক (তদন্ত) মাহমুদুল হাসান জানান, আলতাফের মরদেহ ময়নাতদন্ত শেষে রাতে পরিবারের কাছে হস্তান্তর করা হয়েছে। এ ব্যাপারে থানায় ইউডি মামলা করা হয়েছে।